20 dood, 81 beseer tydens ontploffings by katedraalOntploffing by ‘n katedraal in die Filippyne (Foto: WESMINCOM Armed Forces of the Philippines Via AP) Minstens 20 persone is Sondag dood en 81 beseer tydens twee ontploffings ná mekaar by ŉ katedraal in die suide van Filippyne. Veiligheidswagte wat op die eerste ontploffing reageer het, is van die sterfgevalle tydens die twee ontploffing by die Ons Dame van Mount Carmel in Jolo, Sulu ongeveer 1 000 km suid van Manila, het Graciano Mijares, direkteur van die polisie in die streek, gesê. Die bomme is geplant ondanks streng sekuriteit in Minanao. Minstens 15 lede van die publiek en vyf soldate is dood; 65 lede van die publiek, 14 soldate en twee polisiebeamptes is beseer, het Mijares bygevoeg. “Die hele Mindanao is onder krygswet, so ons probeer bepaal waar die gebrek aan sekuriteit is,” het hy aan die Manila-radiostasie DZMM gesê. Ontploffing by ‘n katedraal in die Filippyne (Foto: WESMINCOM Armed Forces of the Philippines Via AP) Veiligheidswagte het op die eerste ontploffing reageer wat Sondagoggend tydens ŉ volgepakte diens in die katedraal plaasgevind het. ŉ Tweede ontploffing het kort daarna in die parkeergebied plaasgevind, het Gerry Besana, woordvoerder van die weermag in die streek, gesê. Die kerk se hoofdeur is vernietig en die houtkerkbanke en plafonne is ook beskadig. Owerhede kon nog nie ŉ motief vir die bomontploffings bepaal nie. Besana het gesê ondersoekbeamptes sal op die tipe springstof fokus om ŉ moontlike verdagte te identifiseer.